Amaryllidaceae
Amaryllidaceae je porodica zeljastih biljaka, pretežno lukovičastih (rjeđe rizomskih) cvjetnica –trajnica, monokotiledona, reda Asparagales. Porodica je dobila ime po rodu Amaryllis i obično je poznata kao porodica amarilisa. Listovi su obično linearni, a cvjetovi su obično dvospolni i simetrični, raspoređeni u štitastim cvastima na stabljici. Peteljke i latice su nediferencirane kao teke, koji se u osnovi mogu stopiti u cvjetnu cijev. Neki također imaju krunicu. Sadrže alil sulfidne spojeve, od kojih imaju karakterističan miris luka, posebno u potporodici Allioideae. Porodica koja je prvotno rangirana 1805. godine, sada sadrži oko 16.00 vrsta, podijeljenih u oko 75 rodova, 17 plemena i tri potporodice: Agapanthoideae (agapantusi), Allioideae (lukovi i vlasci), te Amaryllidoideae (rodovi Hippeastrum, Narcissus , visibabe). Vremenom je došlo do mnogo reorganizacija i u raznim periodima kombinirano je s pripadajućim predstavnicima porodice Liliaceae. Od 2009. godine prevladao je vrlo širok pogled na osnovu filogenetičkih odnosa, koji uključuje brojne druge bivše porodice. Pripadnici ove porodice pronađeni su u tropskim do suptropskim područjima svijeta i uključuje mnoge ukrasne biljke i povrće.